钦定古今图书集成/明伦汇编/氏族典/第487卷 > 《廖用贤尚友录》 > 谢弼
## 钦定古今图书集成/明伦汇编/氏族典/第487卷 > 《廖用贤尚友录》 > 谢弼

按《后汉书谢弼传》：“弼字辅宣，东郡武阳人。中直方正，
为乡邑所宗师。建宁二年，诏举有道之士，弼与陈敦、
公孙度俱对策，皆除郎中。时青蛇见前殿，大风拔木，
弼上封事，左右恶其言，出为广陵府丞，去官归家。中
常侍曹节从子绍为东郡太守，忿疾于弼，遂以它罪
收考掠，按死狱中。”